Go na le dinako dingwe tse Dafide ka boene a neng a lebana le maemo a a thata ka tsone. Nako nngwe ke fa a ne a tshabela Saulo. Dijo tsa ga Dafide di ne di fela, mme o ne a kopela ene le ba ba neng ba tsamaya le ene senkgwe. (1 Sam. 21:1-6) Ka jalo mo maemong ao, Dafide o ne a “batla senkgwe.” Le fa go ntse jalo, mo boemong joo jo bo thata, o ne a itse gore Jehofa o ne a sa mo latlha. Tota e bile, ga go na gope mo re balang teng gore Dafide o ne a tshwanelwa ke go tsamaya a kopa kopa dijo gore a tshele. Le fa ke ne ke akanya gore nka se tlhole ke fetoga, go ne go na le batho ba ba sa ntlhobogang. Ka ngwaga wa 2000, batsadi ba me ba ne ba ntaletsa go ya kopanong ya kgaolo ya Basupi ba ga Jehofa. Ke ne ka ya fela ke ikgoga. Ke ne ka gakgamala fa nkgonne le nnake ba le bone ba neng ba tsuologile ba le teng kwa kopanong.